n_a

Tundu alizaliwa miongo minne iliyopita. Alikuwa mbunifu na hamsa wa
  bidii. Alisifiwa na wakubwa kwa wadogo. Alikuwa buheri wa afya na pia
  alijulikana kote ingawa alikuwa na wana wanne, yeye ndiye aliyekuwa
  mwana wa kiume pekee. Alipokuwa miaka nenda miaka rudi. Alianza
  kutafutana na maghulamu wenzake wabinafsi. Wavyele wake walipopashwa,
  walishika sikio bila kuchelea na kumuadhibu. Alipofika darasa la saba,
  alivimba kichwa hasa!

  Wavyele na walimu wake walijaribu kumrekebisha kadri ya uwezo wao
  lakini alizidi kuwa mtundu na akawa haambiliki hasemezeki. Aliacha
  kuwa gwiji katika masomo na akaanza kujishugulisha na genge la wezi.
  Kwa sababu ya hayo, alijiunga na maghulamu wenzake walio na hulka
  shelabela kama alivyokuwa yeye.

  Hata hivyo, Tundu hakuarifishwa kuwa maghulamu wale walikuwa
  wakimtumia. Tundu alifanya jambo lolote ambalo aliambiwa bila kuuliza
  ni dhahiri shahiri kuwa kulikuwa na skrubu iliyotakikana kukazwa
  katika kichwa chake maadamu alitumwa amwibie mamake na kisha kutoka
  kwa kasi na nia ya kuibia wavyele wake.

  Siku nenda siku rudi, Tundu. alizidi kumea pembe na kutupia walimu na
  wavyele wao ulimi kukawa ni kawaida. Siku ya mtihani ilipofika alivuta
  mkia kama kawaida na kuendelea na maisha. Baada ya shule kufungwa,
  jioni moja mbichi, Tundu alikuwa katika pilka pilka zake za hapa na
  pale akiwa barabarani. Alipitwa na binti mmoja aliyekuwa na bwanake,
  Kama kawaida yake, aliamua kuiba kibeti kile ambacho yule binti
  alikuwa amekibeba. Tundu aliinama na kisha kuwakaribia mdogo mdogo.
  Alipokaribia ya kutosha, alivuta kibeti kile kwa nguvu na kisha
  kutimua mbio akielekea mafichoni mwa wale maghulamu.

  Ala! Nani alijua kuwa mumewe binti aliyempokonya kibeti alikuwa ni
  mwanariadha. Alikimbizwa bila kumwachia wakati wa kupumua.
  Walipelekana unyo kwa unyo hadi mafichoni. Alipofika, alikutana na
  wale maghulamu kuitisha mkono. Si ajabu kuwa wale wenzake walikataa
  kumsaidia na kujifanya hawajui kilicho endelea. Hapo ndipo Tundu
  aligundua kuwa maghulamu wale hawakuwa ni marafiki zake ila tu
  walikuwa wanamtumia kama chombo ili aibie wazazi wake. Hapo ndipo
  alipogundua kuwa cha mlevi huliwa na mgema.